CELEX: 32015D2181
Language: lt
Date: 1448323200000
Title: 2015 m. lapkričio 24 d. Komisijos įgyvendinimo sprendimas (ES) 2015/2181 dėl standarto EN 795:2012 „Asmeninė apsaugos nuo kritimo iš aukščio įranga. Inkaravimo įtaisai“ nuorodinio žymens riboto skelbimo Europos Sąjungos oficialiajame leidinyje remiantis Europos Parlamento ir Tarybos reglamentu (ES) Nr. 1025/2012 (Tekstas svarbus EEE)

26.11.2015   
            
            
               LT
            
            
               Europos Sąjungos oficialusis leidinys
            
            
               L 309/10
            
         KOMISIJOS ĮGYVENDINIMO SPRENDIMAS (ES) 2015/2181
   2015 m. lapkričio 24 d.
   dėl standarto EN 795:2012 „Asmeninė apsaugos nuo kritimo iš aukščio įranga. Inkaravimo įtaisai“ nuorodinio žymens riboto skelbimo Europos Sąjungos oficialiajame leidinyje remiantis Europos Parlamento ir Tarybos reglamentu (ES) Nr. 1025/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 21 d. Tarybos direktyvą 89/686/EEB dėl valstybių narių įstatymų, susijusių su asmeninėmis apsaugos priemonėmis, suderinimo (1), ypač į jos 5 straipsnio 4 dalį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2), ypač į jo 11 straipsnio 1 dalies a punktą,
   atsižvelgdama į komiteto, įsteigto pagal Reglamento (ES) Nr. 1025/2012 22 straipsnį, nuomonę,
   kadangi:
   
               (1)
            
            
               kai nacionalinis standartas, kuriuo į nacionalinę teisę perkeliamas darnusis standartas ir kurio nuorodinis žymuo paskelbtas Europos Sąjungos oficialiajame leidinyje, apima vieną ar daugiau Direktyvos 89/686/EEB II priede nustatytų esminių sveikatos ir saugos reikalavimų, daroma prielaida, kad pagal šį standartą pagaminta įranga atitinka tuos pagrindinius sveikatos ir saugos reikalavimus;
            
         
               (2)
            
            
               2000 m. vasario 12 d., po to, kai Europos Sąjungos oficialiajame leidinyje buvo paskelbtas darniųjų standartų sąrašas, Europos Komisija paskelbė perspėjimą dėl darniojo standarto EN 795: 1996. Jame nurodyta, kad paskelbtas sąrašas neapima A, C ir D […] klasėse aprašytos įrangos, todėl negalima daryti prielaidos, kad ji atitinka Direktyvos 89/686/EEB nuostatas;
            
         
               (3)
            
            
               Europos Sąjungos Teisingumo Teismas 2010 m. spalio 21 d. priėmė sprendimą byloje C-185/08 ir nustatė, kad nuostatoms dėl standarto EN 795, susijusio su A 1 klasei priklausančiais inkaravimo įtaisais, Direktyva 89/686/EEB netaikoma;
            
         
               (4)
            
            
               2012 m. rugpjūčio 3 d. Prancūzija pateikė oficialų prieštaravimą dėl pagal Direktyvą 89/686/EEB suderinto standarto EN 795:2012 „Asmeninė apsaugos nuo kritimo iš aukščio įranga. Inkaravimo įtaisai“. Nors Europos standartizacijos komitetas (CEN) šį standartą patvirtino 2012 m. birželio 9 d., jo nuorodinis žymuo dar nebuvo paskelbtas Europos Sąjungos oficialiajame leidinyje;
            
         
               (5)
            
            
               oficialus prieštaravimas grindžiamas tuo, kad inkaravimo įtaisai, prie kurių tvirtinama asmeninė apsaugos nuo kritimo iš aukščio įranga, pavyzdžiui, kūno saugos diržai, saugos virvės, turinčios smūgio sugerties funkciją, ir kiti jungiamieji elementai, yra sudedamoji konstrukcijos arba uolienų paviršių dalis. Inkaravimo įtaisai, kurie yra konstrukcijos sudedamoji dalis, yra ne asmeninė apsaugos įranga, o išoriniai asmeninės apsaugos įrangos įtaisai, todėl jie papildo viena kitą. Šiuo atveju asmenine apsaugos įranga turėtų būti laikomi tik jungiamieji elementai;
            
         
               (6)
            
            
               Standartas EN 795: 2012 susijęs tiek su stacionariaisiais, tiek su judamaisiais (mobiliaisiais) inkaravimo taškais. Tačiau į Direktyvos 89/686/EEB taikymo sritį patenka tik judamieji (mobilieji) inkaravimo taškai, t. y. tokie inkaravimo taškai, kurie gali būti perkelti ir prie konstrukcijos pritvirtinti ne stacionariai, o laikinai;
            
         
               (7)
            
            
               Inkaravimo įtaisai, kuriems taikomas standartas EN 795: 2012, pagal charakteristikas suskirstyti į 5 tipus:
               
                  A tipas: inkaravimo įtaisai su vienu arba daugiau stacionariųjų inkaravimo taškų, kurie naudojimo metu turi būti pritvirtinami prie konstrukcijos konstrukciniais inkarais arba tvirtinimo elementais;
               
                  B tipas: inkaravimo įtaisai su vienu arba daugiau stacionariųjų inkaravimo taškų, kurių naudojimo metu nereikia pritvirtinti prie konstrukcijos konstrukciniais inkarais arba tvirtinimo elementais;
               
                  C tipas: inkaravimo įtaisai su horizontaliomis lanksčiosiomis vedlinėmis;
               
                  D tipas: inkaravimo įtaisai su horizontaliomis standžiosiomis vedlinėmis;
               
                  E tipas: inkaravimo įtaisai, skirti naudoti ant horizontalaus paviršiaus; jų veikimas priklauso tik nuo masės ir trinties tarp jo bei paviršiaus (savisvoriai inkarai);
            
         
               (8)
            
            
               Išnagrinėjusi standartą EN 795: 2012, Komisija nustatė, kad tik B ir E tipų inkaravimo įtaisai yra judamieji (mobilieji) inkaravimo įtaisai, kurie nėra skirti būti stacionariai pritvirtinti prie konstrukcijos, ir todėl yra į Direktyvos 89/686/EEB taikymo sritį patenkanti asmeninė apsaugos įranga;
            
         
               (9)
            
            
               buvo konsultuotasi su Europos standartizacijos organizacijomis, Sąjungos finansinę paramą gaunančiomis Europos suinteresuotųjų subjektų organizacijomis ir su asmeninių apsaugos priemonių darbo grupe,
            
         PRIĖMĖ ŠĮ SPRENDIMĄ
   1 straipsnis
   Standarto EN 795:2012 „Asmeninė apsaugos nuo kritimo iš aukščio įranga. Inkaravimo įtaisai“ nuorodinis žymuo skelbiamas Europos Sąjungos oficialiajame leidinyje su apribojimais, kaip nurodyta priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. lapkričio 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 399, 1989 12 30, p. 18.
   
      (2)  OL L 316, 2012 11 14, p. 12.
   
      PRIEDAS
      
         EUROPOS DARNIOJO STANDARTO PAVADINIMŲ IR NUORODINIŲ ŽYMENŲ SKELBIMAS PAGAL DIREKTYVĄ 89/686/EEB
      
      
                  ESO (1)
                  
               
               
                  Darniojo standarto nuorodinis žymuo ir pavadinimas
                  (ir pamatinis dokumentas)
               
               
                  Pirmą kartą paskelbta OL
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
                  1 pastaba
               
            
                  CEN
               
               
                  EN 795:2012
                  Asmeninė apsaugos nuo kritimo iš aukščio įranga. Inkaravimo įtaisai.
               
               
                  Skelbiama pirmą kartą
               
               
                  EN 795:1996
               
               
                   
               
            
                  
                     Įspėjimas. Šis skelbimas netaikomas įrangai, kuri aprašyta:
                  
                              —
                           
                           
                              kaip A tipo įranga (inkaravimo įtaisai su vienu arba daugiau stacionariųjų inkaravimo taškų, kurie naudojimo metu turi būti pritvirtinami prie konstrukcijos konstrukciniais inkarais arba tvirtinimo elementais), nurodyta 3.2.1, 4.4.1, 5.3 punktuose,
                           
                        
                              —
                           
                           
                              kaip C tipo įranga (inkaravimo įtaisai su horizontaliomis lanksčiosiomis vedlinėmis), nurodyta 3.2.3, 4.4.3 ir 5.5 punktuose,
                           
                        
                              —
                           
                           
                              kaip D tipo įranga (inkaravimo įtaisai su horizontaliomis standžiosiomis vedlinėmis), nurodyta 3.2.4, 4.4.4 ir 5.6 punktuose,
                           
                        
                              —
                           
                           
                              visi pirmiau minėtų įtaisų deriniai.
                           
                        Dėl A, C ir D tipų šis skelbimas nėra susijęs su šiais punktais: 4.5, 5.2.2, 6, 7; A priedu ir ZA priedu.
                  Atitinkamai, dėl pirmiau nurodytos įrangos negalima daryti prielaidos, kad ji atitinka Direktyvos 89/686/EEB nuostatas, nes ji nėra laikoma asmenine apsaugos įranga.
               
            
                  
                     Pastaba.
                  
               
               
                  Paprastai atitikties prielaidos galiojimo pabaigos data – tai panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
               
            
         (1)  ESO: Europos standartizacijos organizacija:
      
                  —
               
               
                  CEN: Avenue Marnix 17, 1000, Brussels, tel. +32 2 5500811; faksas + 32 2 5500819 (http://www.cen.eu)
               
            
                  —
               
               
                  Europos elektrotechnikos standartizacijos komitetas (Cenelec): Avenue Marnix 17, 1000, Brussels, tel. +32 25196871; faksas +32 25196919 (http://www.cenelec.eu)
               
            
                  —
               
               
                  Europos telekomunikacijų standartų institutas (ETSI): 650, route des Lucioles, F-06921 Sophia Antipolis, tel. +33 492944200; faksas +33 493654716 (http://www.etsi.eu)